วอร์คราฟต์ III: เดอะโฟรเซนโธรน

***วอร์คราฟต์ III: เดอะโฟรเซนโธรน*** () เป็นภาคเสริมของ*[[วอร์คราฟต์ III: เรนออฟเคออส]]* ซึ่งเป็นวิดีโอเกมแนววางแผนเวลาจริงจากบริษัทบลิซซาร์ดเอ็นเตอร์เทนเมนต์ โดยเปิดตัวทั่วโลกในวันที่ 1 กรกฎาคม ค.ศ. 2003 สำหรับไมโครซอฟท์ วินโดวส์ และแมคโอเอสเทน ภาค*เดอะโฟรเซนโธรน*สร้างขึ้นจากเรื่องราวของภาค*เรนออฟเคออส*และบรรยายเหตุการณ์หลังจากบทสรุปของเกมหลัก เกมผู้เล่นเดี่ยวดำเนินเรื่องจากมุมมองของตัวเอกใหม่สองตัว ได้แก่ ไมเอฟ แชโดว์ซอง ผู้คุมไนต์เอลฟ์ และเคลธัส เจ้าชายบลัดเอลฟ์ รวมถึงตัวเอกที่กลับมาอีกครั้งอย่างอาร์ธัส เมเนธิล นอกจากนี้ ภาคเสริมดังกล่าวยังประกอบด้วยองก์ที่หนึ่งของการทัพฮอร์ดแยกต่างหากซึ่งแยกจากเนื้อเรื่องหลัก โดยบริษัทบลิซซาร์ดได้เปิดตัวองก์ที่สองและสามผ่านแพตช์ในเดือนธันวาคม ค.ศ. 2003 รวมถึงนำคำติชมของผู้เล่นจากองก์ที่หนึ่งมาพิจารณาเมื่อพัฒนาบทเหล่านี้

ภาคเสริมนี้จะเพิ่มยูนิต, อาคาร และฮีโรใหม่สำหรับแต่ละฝ่าย, เผ่าเสริมใหม่สองเผ่า, ฮีโรที่เป็นกลางห้าตัว (โดยมีการเพิ่มเข้ามาอีกสามตัวในภายหลังโดยแพตช์) เช่นเดียวกับการปรับแต่งบางอย่างในรูปแบบการเล่นและการปรับสมดุล ส่วนยูนิตทางทะเลซึ่งไม่มีอยู่ในภาค*เรนออฟเคออส*ได้กลับมานำเสนออีกครั้ง นอกจากนี้ โหมดหลายผู้เล่นที่ขับเคลื่อนโดยแบตเทิล.เน็ต ได้รับการขยายด้วยการเพิ่มเผ่าพงศ์, การแข่งอัตโนมัติ, แผนที่ใหม่ และสถานการณ์ที่กำหนดเอง

การพัฒนาเริ่มขึ้นในเดือนตุลาคม ค.ศ. 2002 ไม่นานหลังจากการเปิดตัวเกมหลัก และมีการประกาศภาคเสริมในวันที่ 22 มกราคม ค.ศ. 2003 ส่วนการทดสอบเบตาสาธารณะทำให้ผู้เล่น 20,000 คนได้ทดลองใช้คุณสมบัติใหม่เป็นสองรอบ ซึ่งการสนับสนุนยังคงดำเนินต่อไปแม้หลังจากการเปิดตัว โดยบริษัทบลิซซาร์ดเพิ่มเนื้อหาใหม่และปรับสมดุลการเปลี่ยนแปลง รวมถึงการรองรับฮาร์ดแวร์รุ่นใหม่

ภาค*เดอะโฟรเซนโธรน*ได้รับคำวิจารณ์ที่ดีจากเหล่านักวิจารณ์โดยทั่วไป นักวิจารณ์ส่วนใหญ่ชื่นชมการออกแบบภารกิจในโหมดผู้เล่นเดี่ยวว่ามีความแตกต่างไปจากรูปแบบเกมวางแผนเวลาจริงทั่วไปอย่างสร้างสรรค์ โดยทั่วไปแล้ว การออกแบบและเสียงของยูนิตใหม่ถือว่าเหมาะสมดี แม้ว่าจะมีนักวิจารณ์บางส่วนเสียดายเรื่องกราฟิกและเสียงพากย์บางส่วนก็ตาม โดยภายในวันที่ 15 สิงหาคม ค.ศ. 2003 เกมนี้มียอดขายมากกว่าหนึ่งล้านชุด

## รูปแบบการเล่น

*วอร์คราฟต์ III: เดอะโฟรเซนโธรน* เป็นวิดีโอเกมแนววางแผนเวลาจริงที่ให้ผู้เล่นควบคุมกลุ่มหน่วยรบและสิ่งก่อสร้างเพื่อบรรลุเป้าหมายต่าง ๆ โดยภาคเสริมนี้เป็นการปรับปรุงรูปแบบการเล่นเกมหลักให้ดียิ่งขึ้น แทนที่จะเป็นการเปลี่ยนแปลงรูปแบบการเล่นทั้งหมด ส่วนขีดจำกัดด้านอาหารและข้อกำหนดด้านการบำรุงรักษา ซึ่งส่งผลเสียต่อการได้รับทรัพยากรเมื่อมีหน่วยรบใช้งานพร้อมกันมากเกินไป ได้ถูกเพิ่มขึ้นเล็กน้อย ส่งผลให้สามารถระดมกำลังทหารที่ใหญ่ขึ้นและทรงพลังมากขึ้นได้ รวมถึงต้นทุนการสร้างสิ่งก่อสร้างก็ลดลงเช่นกัน ทำให้สามารถเริ่มเกมได้เร็วขึ้น ส่วนระบบประเภทอาวุธและชุดเกราะได้รับการปรับปรุงใหม่ทั้งหมด และยูนิตจำนวนมากมีการเปลี่ยนแปลงประเภทอาวุธหรือชุดเกราะ นอกจากนี้ ประเภทอาวุธยังมีประสิทธิภาพและไม่มีประสิทธิภาพต่อชุดเกราะประเภทต่าง ๆ เมื่อเทียบกับในภาค*เรนออฟเคออส* โดยการเปลี่ยนแปลงต้นทุนการสร้างสิ่งก่อสร้างและการเพิ่มสิ่งก่อสร้างป้องกันใหม่ในช่วงต้นเกม ช่วยยับยั้งกลยุทธ์ในช่วงต้นเกมที่เน้นการโจมตีศัตรูอย่างรวดเร็วด้วยยูนิตฮีโร นอกเหนือจากไอเทมสมบัติที่พบในเกมหลักแล้ว ศัตรูในเกมนี้ยังสามารถทิ้ง "รูน" ไว้เมื่อถูกกำจัด ซึ่งสามารถใช้เพื่อฟื้นฟูพลังชีวิตหรือมานาได้เช่นกัน นอกจากนี้ ภาค*เดอะโฟรเซนโธรน*ยังนำยุทธนาวีกลับมาอีกครั้ง ซึ่งเคยมีอยู่ใน*[[วอร์คราฟต์ II: ไทส์ออฟดาร์กเนส]]* และภาคเสริม แต่แทบจะไม่มีเลยใน*วอร์คราฟต์ III*

alt=ยูนิตนาคาขณะประจำการอยู่ในฐานทัพนาคา ซึ่งประกอบด้วยอาคารสำหรับการผลิตและการป้องกัน|left|thumb|ยูนิตนาคาขณะประจำการอยู่ในฐานทัพนาคา ซึ่งประกอบด้วยอาคารสำหรับการผลิตและการป้องกัน

สำหรับแต่ละฝ่าย ภาค*เดอะโฟรเซนโธรน*จะเพิ่มยูนิตและสิ่งก่อสร้างใหม่หลายอย่าง รวมถึงร้านค้าที่ผู้เล่นควบคุมได้ และฮีโรใหม่หนึ่งตัว ซึ่งเป็นยูนิตทรงพลังประเภทหนึ่งที่สามารถรับได้เพียงครั้งเดียวต่อฝ่ายเท่านั้น รวมถึงเพื่อเสริมความสมบูรณ์ให้แก่ร้านค้าใหม่ ยูนิตปกติสามารถอัปเกรดให้สามารถพกพาไอเทมได้ นอกจากนี้ ได้มีการเพิ่มเผ่าใหม่สองเผ่า ได้แก่ เผ่านาคาและเผ่าเดรไน เผ่านาคาปรากฏในการทัพทั้งสี่ ซึ่งมีอาคารผลิตและป้องกันของตนเอง รวมถึงหน่วยรบพิเศษที่มีทักษะเฉพาะตัว ในขณะที่ศัตรูในภารกิจผู้เล่นเดี่ยวบางภารกิจ ผู้เล่นสามารถควบคุมพวกมันในกรณีอื่น ๆ ได้ ในทางกลับกัน เผ่าเดรไนพบได้เฉพาะในการทัพเดียวเท่านั้น และบริษัทบลิซซาร์ดได้จัดประเภทพวกมันเป็นครีป กล่าวคือ เป็นยูนิตที่ไม่ฝักใฝ่ฝ่ายใดซึ่งโจมตีทุกฝ่ายพอ ๆ กัน ตลอดจนภาคเสริมนี้ยังเพิ่มยูนิตฮีโรที่ไม่ฝักใฝ่ฝ่ายใดอีกห้าตัว ซึ่งบางตัวปรากฏในโหมดการทัพผู้เล่นเดี่ยว ฮีโรที่ไม่ฝักใฝ่ฝ่ายใดสามารถใช้งานได้ในแผนที่การต่อสู้เป็นหมู่อย่างชุลมุนผ่านทางโรงเตี๊ยม ซึ่งเป็นอาคารที่ไม่ฝักใฝ่ฝ่ายใดที่ใช้ในการจ้างพวกเขา นอกจากนี้ โรงเตี๊ยมยังสามารถชุบชีวิตฮีโรที่ล้มลงได้ทันที แต่จะมีค่าใช้จ่ายทรัพยากรเพิ่มขึ้น รวมถึงพลังชีวิตและมานาของฮีโรที่ชุบชีวิตจะลดลง

## อ้างอิง

## แหล่งข้อมูลอื่น
* 
** 
* 

หมวดหมู่:วิดีโอเกมที่ออกวางจำหน่ายในปี พ.ศ. 2546
หมวดหมู่:เกมในการแข่งขันอิเล็กทรอนิกส์สปอร์ต
หมวดหมู่:เกมสำหรับแมคโอเอส
หมวดหมู่:วิดีโอเกมวางแผนเวลาจริง
หมวดหมู่:ภาคเสริม
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:เกมสำหรับวินโดวส์